তিতাস উপজেলা

তিতাস উপজেলা কুমিল্লা জেলার অন্তর্ভুক্ত একটি উপজেলা। মূলত পাকিস্তান আমলের থানাকে উপজেলায় উন্নতি করা হয়েছে। তিতাস একটি নবগঠিত প্রশাসনিক অঞ্চল। অর্থাৎ পার্শ্ববর্তী দাউদকান্দি উপজেলার অংশ নিয়ে এই উপজেলা গঠন করা হয় ২০০৪ সালে। উপজেলা নির্বাহী অফিসার এই উপজেলার প্রধান সরকারি কর্মকর্তা। আশির দশকের শেষ দিকে দাউদকান্দি উপজেলার উত্তরাঞ্চলের অংশে পীর শাহবাজ নগর নামে আলাদা থানা করার দাবি উঠে। পরে ২০০৪ সালে তিতাস উপজেলা গঠন করা হয়। নয়টি ইউনিয়ন নিয়ে দাউদকান্দি উপজেলা থেকে বিভক্ত হয়ে এই উপজেলা তৈরি করা হয়। ২০০৪ সালের ৩০ মার্চ স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ স্থানীয় সরকার বিভাগের জারীকৃত এক প্রজ্ঞাপনে তিতাস উপজেলাকে পূর্ণাঙ্গ উপজেলা হিসাবে ঘোষণা করা হয় এবং ৪ এপ্রিল তা গেজেটে অতিরিক্ত সংখ্যায় প্রকাশিত হয়। উপজেলার ৫টি ইউনিয়নের উপর দিয়ে বহমান তিতাস নদী থেকে উপজেলার নামকরণ করেন তৎকালীন মন্ত্রী এবং স্থানীয় সংসদ সদস্য খন্দকার মোশাররফ হোসেন। তিতাস উপজেলা কুমিল্লা জেলার উত্তর-পশ্চিমে প্রায় শেষ প্রান্তে ২৩o৪০" পূর্ব দ্রাঘিমাংশে অবস্থিত। উপজেলার দক্ষিণ ও পূর্ব পার্শ্ব দিয়ে কাঠালিয়া নদী প্রবাহিত। এ উপজেলার উত্তরে হোমনা উপজেলা, দক্ষিণে দাউদকান্দি উপজেলা, পূর্বে মুরাদনগর উপজেলা, পশ্চিমে মেঘনা উপজেলা। কুমিল্লা সদর থেকে ৫৮ কি:মি: এবং ঢাকা থেকে ৫৫ কি:মি: দূরে তিতাস উপজেলার অবস্থান। তিতাস উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তিতাস থানার আওতাধীন। ইউনিয়নসমূহ: ১নং সাতানী ২নং জগতপুর ৩নং বলরামপুর ৪নং কড়িকান্দি ৫নং কলাকান্দি ৬নং ভিটিকান্দি ৭নং নারান্দিয়া ৮নং জিয়ারকান্দি ৯নং মজিদপুর ২৫ জুন ২০১১ তারিখে ইউনিয়ন পরিষদ নির্বাচনের মধ্য দিয়ে তিতাস উপজেলার স্থানীয় সরকারের গোড়াপত্তন হয়। ভোটারের সংখ্যা সর্বমোট ১ লাখ ৭ হাজার ৮শ ৬৩ ভোটারের যার মধ্যে পুরুষ ভোটারের সংখ্যা ৫০ হাজার ৬৯ এবং মহিলা ভোটারের সংখ্যা ৫৭,৭৯৪। প্রতিটি ইউনিয়নে একজন চেয়ারম্যান এবং কয়েকজন সদস্য থাকে। ৯টি ইউনিযনে চেয়ারম্যান সংখ্যা ৯জন এবং সদস্য সংখ্যা ১০৮জন। এর মধ্যে ২৭টি সদস্যপদ সংরক্ষিত। শিক্ষার দিক থেকে উপজেলাটি অনেক উন্নত। উপজেলায় সরকারি ও বেসরকারি মিলিয়ে মোট ৩ টি কলেজ রয়েছে । যার মধ্যে অন্যতম হলো গাজীপুর খান সরকারি মডেল স্কুল এন্ড কলেজ। গাজীপুর কলেজটি তিতাস উপজেলার শ্রেষ্ঠ প্রতিষ্ঠান হিসেবে খ্যাতি অর্জন করেছে। প্রতি বছর এ প্রতিষ্ঠান থেকে এসএসসি এবং এইচএসসি পরীক্ষার অংশগ্রহণ করে অনেক ভালো ফলাফল অর্জন করে। তাছাড়া উপজেলার যেকোনো প্রতিযোগিতামূলক ইভেন্টেও গাজীপুর কলেজ প্রথম সারিতে অবস্থান করে। যেমন: ২০২৩ সালে বঙ্গবন্ধু সৃজনশীল মেধা অন্বেষণ প্রতিযোগিতায় ১২ টির মধ্যে ৪ টিতেই প্রথম স্থান অর্জন করেছে। উল্লেখযোগ্য হলো: ১.রাকিব হাসান (১১শ শ্রেণী) গণিত ও কম্পিউটার এ গ গ্রুপে প্রথম ২.কাজী হাসিবুল(১০ম শ্রেণী) গণিত ও কম্পিউটার এ খ গ্রুপে প্রথম ৩.তাছনিম জাহান(৮ম শ্রেণী) দৈনন্দিন বিজ্ঞান ক গ্রুপে প্রথম ৪.জুই নুর (৮ম শ্রেণী) বাংলাদেশ স্টাডিজ ক গ্রুপে প্রথম এবং অন্যান্য বিষয়েও প্রতিষ্ঠানটি শ্রেষ্ঠ উপজেলায় আরো রয়েছে মেহনাজ হোসেন মীম আদর্শ কলেজ । এই কলেজটিও জাতীয় শিক্ষা সপ্তাহ -২০২৩ এ অনেকগুলো কেটাগরিতে প্রথম স্থান লাভ করে । এমন কি জারি গান এ এই কলেজ থেকে জেলা পর্যায় কুমিল্লায়ও প্রথম স্থান লাভ করে যা তিতাসের জন্য গর্বের বিষয়। তাছাড়া উপজেলায় রয়েছে প্রায় ২০ টির মতো উচ্চ বিদ্যালয় ও ৫২ টি প্রথম বিদ্যালয় এবং কিন্ডার গার্ডেন । বাংলাদেশের বাকি অঞ্চলের মতো এখানেও ক্রিকেট সবচেয়ে জনপ্রিয় খেলা। তাছাড়া প্রায় প্রতিবছর জেলা প্রশাসক ফুটবল গোল্ড কাপ অনুষ্ঠিত। অন্যান্য গ্রামীণ খেলাও অঞ্চলে বহুল প্রচলিত। উপজেলা থেকে প্রকাশিত একমাত্র পত্রিকা হলো সাপ্তাহিক কালান্তর । আতিকুল ইসলাম - মেয়র, ঢাকা উত্তর সিটি কর্পোরেশন মোঃ তাফাজ্জাল ইসলাম - সাবেক প্রধান বিচারপতি বাংলাদেশ ফেরদৌস আহমেদ - বাংলাদেশের অন্যতম সফল অভিনেতা। মইনুল ইসলাম - সাবেক প্রধান, বর্ডার গার্ড বাংলাদেশ মজিদপুর জমিদার বাড়ি বাংলাদেশ জাতীয় তথ্য বাতায়ন (জুন ২০১৪)। "এক নজরে তিতাস"। গণপ্রজাতন্ত্রী বাংলাদেশ সরকার। সংগ্রহের তারিখ ২০ জুন ২০১৫। [স্থায়ীভাবে অকার্যকর সংযোগ] ইউএনও, তিতাস ওয়েব্যাক মেশিনে আর্কাইভকৃত ২৬ এপ্রিল ২০১২ তারিখে, উপজেলা নির্বাহী অফিসারের দায়িত্ব তিতাসের ৯টি ইউনিয়নে নির্বাচন আজ[স্থায়ীভাবে অকার্যকর সংযোগ] "Election Commission Bangladesh - Home page"। www.ecs.org.bd।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংসদ নির্বাচন ২০১৮ ফলাফল"। বিবিসি বাংলা। ২৭ ডিসেম্বর ২০১৮। সংগ্রহের তারিখ ৩১ ডিসেম্বর ২০১৮।  "একাদশ জাতীয় সংসদ নির্বাচনের ফলাফল"। প্রথম আলো। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "জয় পেলেন যারা"। দৈনিক আমাদের সময়। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "আওয়ামী লীগের হ্যাটট্রিক জয়"। সমকাল। ২৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  উইকিভ্রমণে তিতাস উপজেলা সম্পর্কিত ভ্রমণ নির্দেশিকা রয়েছে।